== Kvalitetskontrol (Lenses) ==
Lenses er en slags kvalitetskontrol og bruges til at lave samlinger af moduler og kurser, som man kan tildele tags, og disse lenses kan enten være synlige eller usynlige for offentligheden. Lenses er til for blandt andet at løse det problem der findes i brugergenereret indhold vedrørende kvalitetssikring. Eksempelvis kan organisationer oprette "endorsement lenses" eller "affiliation lenses" , hvilket af brugere af systemet opfattes som en form for kvalitetsstempel. Endorsement lenses bruges til materiale der anses for at være af høj kvalitet og i nogle tilfælde har gennemgået peer review. Affiliation lenses bruges til materiale lavet af medlemmer af organisationen og forventes derfor også at være af høj kvalitet, selvom det endnu ikke har gennemgået peer review.
Teknologi Uddannelse Undervisning